Yosefu Mukasa Balikuddembe

Yosefu Mukasa Balikuddembe (alifariki Nakivubo, 15 Novemba 1885) alikuwa mkuu wa ikulu ya kabaka wa Buganda. 

Kisha kupata ubatizo, alivuta vijana wengi kwa Kristo na kulinda walioishi ikulu dhidi ya vilema vya mfalme Mwanga II (1884 - 1903); kwa sababu hiyo, akiwa na umri wa miaka 25 tu, alikatwa kichwa kwa amri ya mfalme mwenye hasira kali.https://www.santiebeati.it/dettaglio/93397

Hivyo akawa wa kwanza kati ya Wakristo 22 wa Kanisa Katoliki wanaojulikana na kuheshimiwa duniani kote kama Wafiadini wa Uganda.

Hao walikuwa wahudumu wa ikulu chini ya Mwanga II ambao waliuawa kati ya tarehe 15 Novemba 1885 na tarehe 27 Januari 1887 kwa sababu ya kumwamini Yesu Kristo baada ya kuhubiriwa Injili na Wamisionari wa Afrika walioandaliwa na kardinali Charles Lavigerie.

Ndio wafiadini wa kwanza wa kusini kwa Sahara kuheshimiwa na Kanisa Katoliki kama watakatifu.

Sikukuu yao huadhimishwa tarehe 3 Juni, lakini ya kwake mwenyewe ni tarehe ya kifodini chakeMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko
Wafiadini wa Uganda

Tanbihi

 Marejeo 
 J. FRANSE, W.F., Mashahidi 22 wa Uganda – tafsiri ya C. Kuhenga n.k. – ed. T.M.P. Book Department – Tabora 1981
 John Kabeya na wengine - Maisha ya Watakatifu – ed. T.M.P. Book Department – Tabora 1965, 1989, uk. 190-194
 Pd. Leandry Kimario, O.F.M.Cap. - Mfahamu Mtakatifu Somo Wako - Maisha ya Watakatifu wa Kila Siku pamoja na Watakatifu Wafransisko - Toleo la pili - Dar es Salaam 2021, uk. 160-162

Jamii:Waliozaliwa 1860
Jamii:Waliofariki 1885
Jamii:Wafiadini Wakristo
Jamii:Watakatifu wa Uganda